แก๊งค้ายาข้ามชาติโผล่ซ้ำเติมไฟใต้
ปัตตานี- 24 ก.พ. 48เวลา 07.35 น. วันที่ 24 กุมภาพันธ์ พ.ศ. 2548 นายรอยารี ดีเยาะ อายุ 26 ปี เมายาบ้าคลุ้มคลั่งใช้ปืนพกสั้นขนาด .38 จับ ด.ช.ฮะนิง ยูโซะ อายุ 12 ปี เพื่อนบ้านเป็นตัวประกัน ที่ร้านกาแฟบ้านฆาโต หมู่ที่ 4 ตำบลตรัง อำเภอมายอ จังหวัดปัตตานี ต่อมา พ.ต.อ.วันชัย เปี่ยมสมบูรณ์ ผู้กำกับการสถานีตำรวจภูธรอำเภอมายอ ได้นำกำลังตำรวจไปยังที่เกิดเหตุ เจรจาให้ปล่อยตัวประกัน และถามถึงความต้องการ แต่ไม่เป็นผล จึงเชิญผู้ใหญ่บ้านหมู่ 4 ตำบลมายอ มาช่วยเจรจาเกลี้ยกล่อม ต่อมา เวลา 08.00 น. นายรอยารีได้ใช้เท้าถีบด.ช.ฮะนิง กระเด็นออกมา แล้ววิ่งหนีเข้าสวนยางพารา ตำรวจจึงเข้าปิดล้อม จนกระทั่ง เวลา 09.00 น. จึงจับตัวนายรอยารีได้ แต่ค้นตัวไม่พบปืนของกลาง จากการสอบสวนทราบว่า นายรอยารีนำปืนไปฝากไว้ที่บ้านญาติ จึงได้นำตัวนายรอยารี ไปดำเนินคดี ที่สถานีตำรวจภูธรอำเภอมายอ สำหรับสาเหตุเกิดจาก นายรอยารี เสพยาบ้าแล้วเกิดอาการหวาดระแวงว่า ด.ช.ฮะนิงจะลอบทำร้าย จึงได้ใช้ปืนขนาด .38 บุกขึ้นไปบนบ้านของ ด.ช.ฮะนิง แล้วจับตัวเป็นประกันเมื่อเวลา 07.00 น. วันเดียวกัน พ.ต.อ.อัมพล บัวรับพร ผกำกับการสถานีตำรวจภูธรอำเภอสะเดา จังหวัดสงขลา ได้นำกำลังตำรวจ 20 นาย เข้าตรวจค้นห้องเช่าไม่มีเลขที่ ย่านตลาดบ้านไทย - จังโหลน หมู่ที่ 7 ตำบลสำนักขาม อำเภอสะเดา ติดด่านพรมแดนไทย - มาเลเซีย พบกัญชาอัดแท่ง 33 แท่ง น้ำหนัก 33 กโลกรัม มูลค่าเกือบ 4 หมื่นบาท พร้อมผ้านวมปูที่นอนอีก 20 ผืน แต่ไม่พบเจ้าของห้องเช่า พนักงานสอบสวนเชื่อว่า เป็นกัญชา เตรียมลักลอบส่งออกนอกประเทศ โดยยัดใส่ผ้านวมอำพราง ราคาขายในประเทศเพื่อนบ้านสูงถึงกิโลกรัมละ 25000 บาท คาดว่าเจ้าของกัญชาจำนวนนี้ เป็นหนึ่งในเครือข่ายค้ายาเสพติดข้ามชาติ 
ปัตตานี- 24 ก.พ. 48 เวลา 07.35 น. วันที่ 24 กุมภาพันธ์ พ.ศ. 2548 นายรอยารี ดีเยาะ อายุ 26 ปี เมายาบ้าคลุ้มคลั่งใช้ปืนพกสั้นขนาด .38 จับ ด.ช.ฮะนิง ยูโซะ อายุ 12 ปี เพื่อนบ้านเป็นตัวประกัน